Diari Oficial de la Generalitat Valenciana


Sumari del DOGV 8214, del 17-01-2018 (2017/11555)

RESOLUCIÓ de 15 de desembre de 2017, de la Conselleria d'Hisenda i Model Econòmic, per la qual es deixa sense efectes la Carta de serveis del Centre de Sistemes d'Informació.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11292


Data del document
:   15-12-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * norma de qualitat

RESOLUCIÓ de 15 de desembre de 2017, de la Conselleria d'Hisenda i Model Econòmic, per la qual es deixa sense efectes la Carta de serveis del Centre de Sistemes d'Informació. [2017/11877]  
Per Ordre de 2 de juny de 2003, de la Conselleria d'Economia, Hisenda i Ocupació, es va aprovar la Carta de serveis del Centre de Sistemes d'Informació (DOGV 4521, 13.06.2003).  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, deroga el Decret 191/2001, de 18 de desembre, del Consell, pel qual es va aprovar la Carta del Ciutadà de la Comunitat Valenciana i es regulen les cartes de serveis en la Generalitat.  
  
Igualment estableix en la disposició transitòria segona el règim transitori de les cartes de serveis i assenyala que la seua revisió i actualització s'ajustaran al contingut del que disposa el nou decret.  
  
En aquest sentit, en el capítol III s'estableix el sistema de gestió de les cartes de serveis, i en l'article 21 es regula la vigència, suspensió i cessament d'efectes de les cartes de serveis. Disposa que les cartes deixaran de produir els seus efectes de forma permanent quan hagen desaparegut o hagen alterat substancialment les causes que van motivar la seua aprovació, tant de l'entorn administratiu intern de l'organització com de l'entorn social per canvis en les expectatives o necessitats de la ciutadania.  
Així mateix, l'article 21 assenyala que la decisió de deixar definitivament sense efecte una carta de serveis correspon al mateix òrgan que va aprovar la carta, per mitjà de la corresponent resolució motivada, amb un informe previ de l'òrgan directiu competent en matèria de gestió i millora de la qualitat dels serveis públics.  
Vist que el Centre de Sistemes d'Informació deixà d'existir després de l'aprovació del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública (DOGV 6953, 29.01.2013), així com l'informe favorable de la Sotssecretaria de la Conselleria de Transparència, Responsabilitat Social, Participació i Cooperació de data 24 de novembre de 2017, resolc:  
  
Deixar definitivament sense efecte la Carta de serveis del Centre de Sistemes d'Informació.  
  
València, 15 de desembre de 2017.- El conseller d'Hisenda i Model Econòmic: Vicent Soler i Marco.